hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu de hu en hu en hu en hu en en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
A rendőrkapitány beszámolója, új bizottsági tag beiktatása, díszsírhely kialakítása… | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ A rendőrkapitány beszámolója, új bizottsági tag beiktatása, díszsírhely kialakítása…
A rendőrkapitány beszámolója, új bizottsági tag beiktatása, díszsírhely kialakítása…
Nyilvános képviselő-testületi ülést tartott Tapolca Város Önkormányzata a mai nap délelőtt.  A tizenöt előterjesztést viták nélkül, teljes egyetértésben fogadták el a testület tagjai. A tapolcai rendőrkapitány a 2020-as év rendőrséget érintő történéseiről szóban is beszámolt, kiemelve a város önkormányzata, a helyi rendőrkapitányság és a tapolcai polgárőrség  jó kommunikációját és együttműködését.
Az ülés tizedik napirendi pontját előre sorolva, a Turisztikai és Városfejlesztési bizottság külső tagjává választotta a testület Ádám Csabát, aki Rózsa Rajmond személyes indokkal leköszönt bizottsági tagot váltja. Ádám Csaba letette az esküt és átvette a megbízatást igazoló okmányt a város polgármesterétől.
Ádám Csaba a Turisztikai és Városfejlesztési Bizottság új tagja átvette a megbízatást igazoló okmányt Dobó Zoltántól
A helyi rendőrkapitányság tavalyi évről szóló beszámolóját is az elsők között fogadta el a képviselő-testület. Lóránt György rendőrkapitány hangsúlyozta, hogy sikeres évet zárt a kapitányság, “jó és szélsőségektől mentes közrend” jellemezte a 2020-as évet a városban. Elmondta, jelentős csökkenést mértek a regisztrált bűncselekmények esetében, harminc százalékkal mérséklődött a szám. A nyomozási eredményesség tekintetében 77 százalékot, a felderítési eredményességét illetően  pedig 61 százalékos sikert tudott felmutatni a tapolcai rendőrség, ami országos tekintetben is jó eredménynek számít- tette hozzá Lóránd György. A lakosság szubjektív biztonságérzetét befolyásoló események, például emberölés, rablás, gépjárműlopás nem történt a városban tavaly. A szabálysértések viszont a felére csökkentek, amelyek felderítési eredményessége 52.4 százalékos volt,  a lopások felderítésben pedig 63 százalék fölötti eredményt értek el a rend őrei. 2019-hez képest csökkent a halálos balesetek száma a kapitánysághoz tartozó teljes területen, Tapolcán viszont egy sem történt. Nőtt viszont az ittasan volán mögé ülők száma 2020-ban, amely sajnálatos, de egyben hatékonyabb (forgalomból történő kiszűrésre irányuló) rendőrségi munkára is utal- hangzott el egyebek mellett a kapitány szakmai beszámolójában. Lóránd György számos képviselői kérdésre is válaszolt,  többek között az utcán élő antiszociális viselkedésű emberek visszaszorításáról is beszélt. Hangsúlyozta, a rendőrség csak akkor tud intézkedni, ha szabálysértés történik, egyéb esetben nincs intézkedési jogalap, ami miatt a jelenségre, hasonlóan egyéb városokhoz, továbbra is számítani kell. A testület a rendőrségi beszámolót követően döntött Baski Sándor egykori tanácselnök díszsírhelyének kialakításáról. Elhangzott, Baski Sándor közel két évtizeden keresztül volt a város tanácselnöke, komoly szerepet játszott Tapolca városias jellegének kialakításban, Tapolca egészségügyi ellátásának és infrastrukturális fejlődésének megteremtésében. A város saját halottjának tekinti Baski Sándort és a hozzátartozókkal egyetértésben, Mindenszentek napjára elkészíti a díszsírhelyet-állt az egyhangúlag támogatott előterjesztésben. Szintén támogatta a testület  az önkormányzat tulajdonát képező, Tapolca, Deák F. u. 7. földszint 47. sz. alatt található, egy helyiségből álló, vízvezetékkel nem rendelkező, 14.2 m2 nagyságú üzlethelyiség értékesítését. Egyhangúlag, viták nélkül elfogadták a képviselők az önkormányzati tulajdonban lévő cégek, továbbá a Wass Albert Könyvtár és Múzeum 2020-as gazdálkodási évéről szóló pénzügyi és gazdasági beszámolóit, valamint a 2021-es üzleti és munkaterveit is. Megnövelt önkormányzati hozzájárulást szavazott meg a testület a Tapolcai Önkormányzati Tűzoltóság részére. Eszerint, a 2021. évi működési célú támogatás előirányzatának összegét a város 12.034.804 forint összegre módosítja. Korábban a tűzoltóság által  pályázatokon elnyert összeggel csökkentették a 787 forint/fős lakossági hozzájárulást. Ezt a szabálytalannak nyilvánított gyakorlatot szüntette meg döntésével a testület, így több, mint hét millió forinttal többel támogatja a város a Tapolcai Önkormányzati Tűzoltóság működését. A 2021.10.01-én lezajlott testületi ülés felvétele elérhető a Tapolcai Média facebook oldalán. Az előterjesztések teljes szövegét, részleteit a tapolca.hu oldalon találhatják meg az érdeklődők. /tl/
A rendőrkapitány beszámolója, új bizottsági tag beiktatása, díszsírhely kialakítása…
Töreky László | hírek, önkormányzat | 2021.10.01. 16:02
Tapolca híres költőjének regényes élete a szülőváros színpadán
Festik már az útburkolati jeleket, de szerdától jön az eső…
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form